**Мавзу юзасидан ўқув топшириқ ва ижтимоий тренинглар**

**Муаммоли савол**

Баъзи бир талабалар гуруҳларида шундай ҳолат кузатилдики, талабаларнинг асосий қисми гуруҳ сардорига эмас, балки гуруҳдаги бошқа бир фаолроқ талабага қулоқ соладилар, у билан маслаҳатлашадилар, унинг ортидан эргашадилар ва унинг айтганларини тезроқ қабул қиладилар. **Бу ҳолатни қандай изоҳлайсиз?**

**Муаммоли вазият**

Тасаввур қилинг: Сизга илк бор дарсга кираётган уч ўқитувчи сизнинг кечикиб келишингизга уч хил муносабатда бўлишди. Яъни:

* Биринчи ўқитувчи сизга, бундан кейин унинг дарсига кечикиб келиш мумкин эмаслигини қатъий таъкидлагани ҳолда “биринчи ва охирги” шарт билан дарсга киритди.
* Иккинчи ўқитувчига янги келин эканлигингизни айтганингиз заҳоти сизни тушунди ва “майли кирақолинг”, деди.
* Учинчи ўқитувчи эса журналдан бошини кўтармасдан ёки гапини тўхтатмасдан сизга жаҳл билан кираверинг деган ишорани қилди ва сизнинг кечикиб келганингизга эътибор ҳам бермади.

Мазкур вазиятда уччала ўқитувчининг ҳаракатига баҳо беринг. Уларнинг фаолиятини қандай изоҳлаш мумкин? Ҳар бирини алоҳида тавсиф этинг.

2-илова

ТАФОВУТ ЧИЗМАСИ

Лидер

Раҳбар

3-и

|  |  |  |  |
| --- | --- | --- | --- |
| Хулқ-атвор актлари | Авторитар | Демократик | Либерал |
| барча кўрсатмаларни аниқ-равшан бериш |  |  |  |
| буйруқни кескин оҳангда ходимларга етказиш |  |  |  |
| жамоа муаммолари билан қизиқмаслик |  |  |  |
| мулоқот жараёнида ҳам ходимларга нисбатан дуқ-пуписақилиш |  |  |  |
| аниқ кўрсатма бермаслик |  |  |  |
| кескин таъқиклаш каби қатьий оҳанглардан фойдаланиш |  |  |  |
| топшириқларни бошқалар орқали етказиш |  |  |  |
| ходимларга эрк бериш унда |  |  |  |
| буйрук ёки топшириқлари таклиф маъносида бериш |  |  |  |
| доимо осойишта, сокин нутқ |  |  |  |
| дўстона муносабат сезилиб туриши |  |  |  |

**“Топинг-чи, бу ким?”**

Бунинг учун ҳар бир иштирокчи шу гуруҳ аъзоларидан кимнингдир 10 тадан кам бўлмаган характер хусусиятларини қоғозга ёзади, лекин ким ҳақда ёзганлигини, ҳатто ўғил ёки қиз болалигини ҳам ҳеч кимга айтмайди. Қолган иштирокчилар ёзилган характер хусусиятларига қараб гaп ким ҳақда кетаётганлигини топишлари лозим. Агар гуруҳ гaп ким ҳақида кетаётганлигини қанчалик тез топса, уни таърифлаган иштирокчи моҳир одам сифатида рағбатлантирилади.

**“Орқама-орқа”**

Иштирокчилар хона бўйлаб ҳаракат қиладилар. Бошловчи тана аъзоларидан бирининг номини айтади, масалан, «орқа» дейди. Шунда иштирокчилар ўзларига жуфт топиб, бир-бирига суянишлари керак. Ўзига шерик топа олмаган иштирокчи эса ўртага чиқади ва ўйинни давом эттириш учун бошқа тана аъзоларининг номини айтади (масалан қўл, оёқ, бош бармоқлар, елка ва ҳоказо).

**“Ғарам, тепалик, сўқмоқ”**

Иштирокчилар 6-10 кишилик гуруҳга бўлинадилар. Ҳар бир гуруҳ аъзолари бир-бирларининг қўлларидан ушлаб, давра қурадилар. Ўйин иштирокчиларнинг ўнг томонга қараб айланиши билан бошланади. Бошловчи томонидан «Сўқмоқ» дейилганда иштирокчилар бир қатор бўлиб ўтириб олишлари керак. 'Ғарам» дейилганда ҳар бир гуруҳ 2 кичик гуруҳга бўлинади ва бир-бирига юзма-юз бўлиб, қўлларини бирлаштириб юқорига кўтарадилар. «Тепалик» дейилганда эса, иштирокчилар яна бир қатор бўладилар, бироқ бунда гуруҳдаги бир иштирокчи турса, иккинчиси ўтириб олади, натижада тепаликлар кўринишини акс эттирадилар. Вазифани бошқалардан олдин ва яхши бажарган гуруҳга 1 балл берилади. Шундай қилиб энг кўп балл жамғарган ғолиб деб топилади.

**“Қаерга, қаерга”**

Гуруҳ аъзоларининг ҳар бири рақам билан номланади. Иштирокчилар ўз рақамларини эслаб қолишлари керак. Шундан сўнг улар аралашиб кетишади. Бошловчи ўртада туриб иккита сонни айтади. Шу рақамлар билан номланган иштирокчилар «қаерга, қаерга» деб бир-бирларининг ўринларига ўтиб олишлари зарур. Бошловчи ҳам бу орада очиқ қолган жойни эгаллашга уринади. Жойсиз қолган иштирокчи ўйинни давом эттиради.

**“Қайта тузилиш”**

Иштирокчилар 2 гуруҳга бўлинадилар ва бошловчи ишораси билан турли белгиларга кўра тезроқ сафга тизилишга ҳаракат қиладилар (масалан, оёқ кийимининг ўлчами, туғилган куни ва ҳ.к.лар ҳисобига олиниши мумкин).